Skive Mikroflok

Oprykningsdag
2025-08-13 15:00 - 17:00 UTC | Skivegruppen, Strandvejen 1B, 7800 Skive
Hej alle sammen, nu er vi begyndt på august måned,
sommerferien er slut for nogen og andre har stadig lidt til gode.

Det betyder også, at et nyt spejderår starter og der er
nogle spejdere som skal skifte gren.

Dette vil ske for alle ved den årlige ceremonielle oprykning
som er onsdag d. 13/8 i spejderhytten, klokken 17.00 - 19.00.

Tropsspejdere og ledere mødes kl. 16.30 til klargøring af
ceremoni.

Alle spejdere uanset gren mødes i uniform og tørklæde, for
at tage imod nye kammerater og sende de gamle videre.

Forældre til familiespejdere må gerne deltage, men elles
ingen forældre.

Som afslutning vil der blive lidt spiseligt, og for at vi
kan sikre, at der er nok, er det kun til spejdere og ledere.

De almindelige spejdermøder starter op i uge 34, det vil
sige tirsdag d. 19/8 for mikro/mini, og onsdag d. 20/8 for junior/trop.

Oktobertur
2025-10-03 15:30 - 2025-10-05 11:00 | Hummelmosen, Kvasbrovej 11, 8586 Ørum Djurs
Bussen kører fra Skive d. 3/10 kl.17.30

Husk at have spist hjemme fra.

Vi er tilbage cirka kl. 13.00

Tema er Ternet ninja

Grupperåds møde
2026-03-01 11:30 - 17:30 | Skivegruppen, Strandvejen 1B, 7800 Skive

Vandredag (alle)
2026-03-22 07:00 - 17:00 | Skivegruppen, Strandvejen 1B, 7800 Skive
Kære spejdere og forældre

Vi inviterer jer til en hyggelig vandredag for hele gruppen.

Mødested: Start og slut er ved spejderhytten

Dato: 22/3
Start
0800 Trop (30km og 50km)

0900 Junior (20km)

10.30 Mini (15km)

12.00 Mini (10km)

13.00 Mikro (5km)

13.30 Familiespejder (3km)

*
*

Slut: 1500 (omkring 1800 for 50km trop)

Alle skal medbringe snacks, drikkedunk, tøj efter vejret, godt fodtøj og
ekstra sokker til dem der skal gå langt. Dem der skal gå før 12, skal have
en madpakke med. Der vil være mulighed for at tanke vand undervejs.
Vi sigter efter en fælles afslutning kl. 15:00, hvor der er en pølse med
brød til spejderne og der vil være kaffe til forældrene.

Fastelavnstur
2026-02-27 16:15 - 2026-03-01 11:00 | Harrebjerg lejrskole, Harrebjergvej 9, 7870 Roslev
Kære spejdere og forældre,

Nu er det tid til at finde fastelavnsstemningen frem og tage med Skivegruppen
på den årlige fastelavnstur! Denne gang står weekenden i udklædningens og
fastelavnens tegn. Vi skal lege, på smuglerløb, lave grenaktiviteter, have
tænkedag, slå katten af tønden og bare have en super hyggelig tid sammen i
spejderfællesskabet.

Hvornår? Vi mødes fredag d. 27. februar kl. 17.15 ved Spejderhuset i Skive,
hvorefter vi kører i bus til Lejrskolen i Harrebjerg. I forældre skal selv
hente jeres børn i Harrebjerg d. 1 marts kl. 10.00. Her er der det årlige
Grupperådsmøde for forældrene samt tøndeslagning for spejdere og deres
søskende imens. Bestyrelsen er vært ved en lille snack inden turen går
hjemad igen.

Hvor? Turen går til Harrebjergvej 9, 7870 Roslev, hvor vi vil tilbringe en
sjov og begivenhedsrig weekend.

Hvad skal pakkes? Medbring almindeligt weekendudstyr (se jeres pakkeliste i
lommebogen) og tjek evt. beskeder fra jeres grenledere på FB. Husk også:

• En sovepose og lagen til madrasser

• Udklædning til fastelavn

• Hjemmesko

• Et antal 2 kroners mønter per år man har været spejder. Disse
afleveres ved en ceremoni lørdag aften og går til spejderhjælpen, som
fokuserer på at yde humanitær hjælp til nødlidende mennesker rundt om i
verden.

Vigtige beskeder:

• Spejderne skal have spist aftensmad hjemmefra fredag.

• Tilmelding via medlemsservice

Spejdernes Lejr 2026 (alle)
2026-07-17 22:00 - 2026-07-25 22:00 | Skivegruppen, Strandvejen 1B, 7800 Skive

Oprydning klargøring til festival
2026-05-26 22:00 | Skivegruppen, Strandvejen 1B, 7800 Skive

Skive Festival
2026-06-03 22:00 - 2026-06-05 22:00 | Skivegruppen, Strandvejen 1B, 7800 Skive

Divisionsturnering (alle)
2026-04-24 16:00 - 2026-04-26 10:00 | Trevæld Spejdercenter, Trevældvej 7, 7830 Vinderup
Kom og oplev fællesskab og venskabelig konkurrence med dine spejdervenner
fra divisionen. Årets divisionsturnering tager spejderne med på en
tidsrejse - og de ender i vidt forskellige tidsaldre. Mens familiespejdere og
mikroer rejser til stenalderen, lander troppen i Romerriget og minispejderne
i middelalderen. Hvor junior og klan ender, bliver spændende at se. På
tværs af tid og sted er der garanti for udfordrende opgaver og nye eventyr.

Tidsrum

Tidsrejsen begynder fredag d. 24. april i tidsrummet 18.00-18.30.

Der er ankomst for familiespejderne lørdag kl. 8.30

Vi lander i 2026 igen til afrejse søndag kl. 12.00. Forældre og andre
interesserede, er meget velkomne til at overvære præmieoverrækkelsen kl.
11.00

*
*

Sted:

Divisionsturneringen foregår på Trevæld Spejdercenter, Trevældvej 7, 7830
Vinderup

I står selv for rejsen til og fra.

*
*

Medbring:

Almindeligt lejrudstyr til en weekendtur med overnatning i telt. Aftener og
nætter kan være kolde, så godt med varmt tøj og en god sovepose, evt.
lagenpose eller tæpe til de små. Husk spisegrej og at få fyldt
uniformslommerne med basisudstyr som skrivegrej, papir m.v.

Hvis der er forældre eller pårørende der har lyst til at deltage i lejren
som køkken- eller lejr hjælpere, må I meget gerne informere jeres ledere
om dette.
